รบกวนสอบถามหน่อยค่ะปีที่แล้วตรวจสุขภาพค่าของตับSGPT 17 แต่พอปีนี้ตรวจประจำปีค่าของตับSGPT34 คะ อยากสอบถามว่าถ้าเราต้องการจะลดให้ในเกณฑ์ปกติสามารถลดลงได้ไหมคะและต้องปฏิบัติตัวยังไง และทำไมภายใน 1 ปีถึงขึ้นได้สูงขนาดนี้คะ แต่เท่าที่ประเมินคาดว่าจะเกิดจากการรับประทานอาหารปิ้งย่างค่อนข้างสูงเพราะปีที่ผ่านมาทานอาหารค่อนข้างเยอะเกิดจากสาเหตุนี้ไหมคะ
สวัสดีครับ ค่า SGPT นี้เป็นคือ เอนไซม์ที่ล่องลอยอยู่ในกระแสเลือดซึ่งอาจเกิดจากความเสียหายของอวัยวะใด ๆ ก็ได้ เช่น ไต หัวใจ กล้ามเนื้อ ตับอ่อน หรือตับ (ความเสียหายจากทุกอวัยวะยกเว้นตับ จะปรากฏค่า ALT ไม่มากนักและมักไม่อาจบ่งชี้ได้ว่ามาจากอวัยวะใดชัดเจน) ต้องตรวจพร้อมกับ เอนไซม์อีกตัวคือ SGOT และ LDH ถึงจะบอกได้ครับ ค่าปกติ จะอยู่ที่ไม่เกิน 48 แต่ปัจจุบัน ใน เมกา ให้ลดลงเหลือ < 19 ในสตรี เพราะมีโรคอื่นแอบแฝงโดยที่ยังไม่มีอาการได้ คือยังเป็นน้อยๆ เช่นตับอ่อนอักเสบ (Pancreatitis)กล้ามเนื้ออักเสบ (Myositis)อาจเกิดโรคกล้ามเนื้อหัวใจขาดเลือด (Myocardial infraction)หากมีโรคหรือภาวะใดที่กระทบต่อตับ หัวใจ หรือกล้ามเนื้อโครงร่าง ก็ย่อมเป็นเหตุทำให้ค่า SGPT กระเพื่อมสูงขึ้นได้เสมอสภาวะตับอักเสบจากสาเหตุใดก็ตาม เช่น การกินยา การดื่มแอลกอฮอล์ หรือการกินอาหารที่เป็นพิษอาจเกิดจากการกินยาบางชนิดเป็นประจำหรือต่อเนื่องเป็นระยะเวลานาน เช่น ยาลดคอเลสเตอรอลสแตติน (Statins), ยาปฏิชีวนะ (Antibiotics), ยาเคมีบำบัด (Chemotherapy), ยาแก้ปวด (Aspirin), ยาแก้อาการซึมเศร้านอนไม่หลับ (Barbiturates), ยาเสพติด (Narcotics)อาจมีไขมันสะสมแทรกอยู่ในเนื้อเยื่อตับสูงเกินปกติอาจเกิดโรคตับอักเสบเรื้อรังที่ยังแสดงอาการไม่มาก แต่ในระยะยาวอาจก่อให้เกิดโรคตับแข็งขึ้นได้อาจเริ่มมีอาการของโรคตับแข็งสรุปว่าตอนนี้ยังไม่ต้องวิตกกังวลมากนะครับ หมั่นออกกำลังกายให้ดี ลดอาหารปิ้งย่าง ทานผักผลไม้ให้มากขึ้น พักผ่อนให้เพียงพอ การทานอาหารนอกบ้านบ่อยอาจเสี่ยงต่อไวรัสตับอักเสบ B C ได้มากกว่าคนปกตินะครับควรขอคำแนะนำแพทย์ที่ตรวจสุขภาพอีกทีนะครับ เพราะต้องมีข้อมูลซักประวัติตรวจร่างกายประกอบมากกว่านี้